Eis van Zuma se kop wys op diktatorskap‘n Optoggganger in Johannesburg. Foto via Twitter. Dlamini, ook minister van maatskaplike ontwikkeling, het gesê enige poging om die president uit sy amp te verwyder voor sy termyn verstryk het, sal ŉ gevaarlike presedent skep. “Laat hy sy termyn klaarmaak en dan kan julle stem [vir ŉ nuwe leier]. Die ANC het gely as gevolg van diktatorskap.” Dlamini het gesê die stembus is die manier waarop leierskapsveranderinge teweeggebring moet word in ŉ konstitusionele demokrasie. Op ŉ vraag aan Dlamini oor die moontlikheid dat Nkosazana Dlamini-Zuma, voorsitter van die Afrika-kommissie en pres. Zuma se voormalige vrou, die land se volgende president kan word, het sy gesê vroue het ŉ sentrale deel uitgemaak van die ANC se stryd om apartheid omver te werp. Dlamini het gesê sy glo die land is gereed vir ŉ vrouepresident wat net so goed kan doen as haar manlike voorgangers.